చమిందు విక్రమసింఘే

చమిందు విక్రమసింఘే (సింహళం : චමිඳු වික්‍රමසිංහ , [tʃamiⁿd̪u ʋikrəməsiŋɦə] ; జననం 6 సెప్టెంబర్ 2002) శ్రీలంక క్రికెటర్. ఆయన జాతీయ జట్టు తరపున ట్వంటీ20 అంతర్జాతీయ మ్యాచ్‌లు, దేశీయ క్రికెట్‌లో సింహళీస్ స్పోర్ట్స్ క్లబ్ & దంబుల్లా సిక్సర్స్ తరపున అన్ని ఫార్మాట్‌లలో ఆల్ రౌండర్‌గా ఆడుతున్నాడు. 
తొలినాళ్ళ జీవితం
చమిందు విక్రమసింఘే తన తాత, మాజీ ఫుట్‌బాల్ ఆటగాడు ప్రభావం వల్ల క్రికెటర్ అయ్యాడు. ఆయన కాండీలోని సెయింట్ ఆంథోనీ కళాశాలకు ప్రాతినిధ్యం వహిస్తూ స్కూల్ క్రికెటర్‌గా తన కెరీర్‌ను ప్రారంభించాడు. అతని కెరీర్‌లోని స్కూల్ క్రికెటర్‌గా కొన్ని మైలురాళ్ళు అతని ఫస్ట్ ఎలెవన్ అరంగేట్రంలో సెంచరీ, ఇంటర్-స్కూల్ పరిమిత ఓవర్ల టోర్నమెంట్‌లో వేగవంతమైన సెంచరీ చేశాడు. ఆ తరువాత ఆయన శ్రీలంక తరపున అండర్-19 క్రికెట్ ఆడాడు.
దేశీయ కెరీర్
చమిందు విక్రమసింఘే 2021 మార్చి 4న సింహళ స్పోర్ట్స్ క్లబ్ తరపున 2020–21 ఎస్‌ఎల్‌సి ట్వంటీ20 టోర్నమెంట్‌లో తన ట్వంటీ20 అరంగేట్రం చేశాడు. ఆయన 2022 జూలై 5న 2022–23 మేజర్ క్లబ్స్ లిమిటెడ్ ఓవర్ టోర్నమెంట్‌లో టీమ్ గాలేతో జరిగిన మ్యాచ్‌లో టీమ్ కొలంబో తరపున లిస్ట్ ఎ అరంగేట్రం చేశాడు. ఆయన 2023 ఆగస్టు 25న మేజర్ లీగ్ టోర్నమెంట్‌లో నుగేగోడా స్పోర్ట్స్ అండ్ వెల్ఫేర్ క్లబ్‌తో జరిగిన మ్యాచ్‌లో సింహళ స్పోర్ట్స్ క్లబ్ తరపున తన ఫస్ట్-క్లాస్ అరంగేట్రం చేశాడు.
ఫ్రాంచైజ్ క్రికెట్
చమిందు లంక ప్రీమియర్ లీగ్ 2024లో తన తొలి ఫ్రాంచైజ్ టోర్నమెంట్‌ను దంబుల్లా సిక్సర్స్‌తో ఆడాడు. ఆయన 6 ఇన్నింగ్స్‌లలో 181 పరుగులు చేశాడు, రెండు అర్ధ సెంచరీలు చేశాడు, 8 ఇన్నింగ్స్‌లలో 7 వికెట్లు పడగొట్టాడు.
అంతర్జాతీయ కెరీర్
చమిందు విక్రమసింఘే జూలై 2024లో భారత్‌తో జరిగిన టీ20ఐ సిరీస్ కోసం శ్రీలంక జాతీయ జట్టుకు తొలిసారి ఎంపికయ్యాడు.
గౌరవాలు
వ్యక్తిగత
 లంక ప్రీమియర్ లీగ్ ఎమర్జింగ్ ప్లేయర్ ఆఫ్ ది సీజన్: 2024
 మూలాలు 

బయటి లింకులు


వర్గం:2002 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టీ20 క్రికెట్ క్రీడాకారులు